Diari Oficial de la Generalitat Valenciana


Sumari del DOGV 7999, del 14-03-2017 (2017/2127)

Extracte de la Resolució de 9 de març de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les subvencions per a la millora de les condicions de l'interior dels habitatges, en el marc del Pla de Reforma Interior d'Habitatge, Pla RENHATA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7999

Data del DOGV
:   14-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2127


Data del document
:   09-03-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

Extracte de la Resolució de 9 de març de 2017, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2017 les subvencions per a la millora de les condicions de l'interior dels habitatges, en el marc del Pla de Reforma Interior d'Habitatge, Pla RENHATA. [2017/2127]  
BDNS (identificació): 335194  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans  
  
Primer. Objecte   
Convocar per a l'exercici 2017 les subvencions per a les actuacions de millora de les condicions d'habitabilitat de l'interior dels habitatges.  
  
  
Segon. Bases reguladores  
Les bases reguladores les conté l'Ordre 4/2017, de 27 de febrer, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores per a la concessió de subvencions per a la millora de les condicions de l'interior dels habitatges, en el marc del Pla de Reforma Interior d'Habitatge, Pla RENHATA, publicada en el Diari Oficial de la Generalitat Valenciana, de 3 de març de 2017.  
  
Tercer. Finançament de les ajudes  
El finançament de les subvencions es farà a càrrec de l'aplicació pressupostària 66.24.683.06, de la línia S8267000, Foment de la qualitat de l'habitatge de la Comunitat Valenciana, del capítol VII dels Pressupostos de la Generalitat per a l'exercici 2017.  
L'import global màxim de les ajudes a concedir per a l'exercici 2017 serà de 3.000.000 d'euros.  
  
Quart. Parts beneficiàries i condicions de la concessió de les ajudes  
  
1. Podrà ser beneficiària d'aquestes subvencions qualsevol persona física, propietària, usufructuària o arrendatària d'un habitatge situat a la Comunitat Valenciana.  
2. El procediment de concessió d'aquestes subvencions és el de concurrència competitiva.  
3. Les obres s'hauran d'iniciar després del dia 1 de gener de 2017 i hauran d'haver finalitzat abans del 15 d'octubre de 2017.  
  
4. La sol·licitud de qualificació definitiva s'haurà de presentar abans de l'1 de novembre de 2017.  
  
Cinqué. Termini, forma i lloc de presentació de sol·licituds  
1. El termini per a la presentació de la sol·licitud d'ajuda serà de dos mesos, comptadors des de l'endemà de la publicació de la present convocatòria en el Diari Oficial de la Generalitat Valenciana.  
L'incompliment del termini de sol·licitud determinarà automàticament l'exclusió de la convocatòria.  
2. La presentació de sol·licituds es realitzarà segons els models normalitzats que consten en l'annex I de la resolució de convocatòria.  
3. El procediment de tramitació serà telemàtic i es realitzarà segons s'estableix en la base deu de l'Ordre 4/2017, de 27 de febrer, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores per a la concessió de subvencions per a la millora de les condicions de l'interior dels habitatges, en el marc del Pla de Reforma Interior d'Habitatge, Pla RENHATA, sense perjuí del que disposa la legislació reguladora del procediment administratiu comú de les administracions públiques.  
  
  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que disposa la base onze de l'Ordre 4/2017, de 27 de febrer, de la Conselleria d'Habitatge, Obres Públiques i Vertebració del Territori, per la qual s'estableixen les bases reguladores per a la concessió de subvencions per a la millora de les condicions de l'interior dels habitatges, en el marc del Pla de Reforma Interior d'Habitatge, Pla RENHATA.  
  
València, 9 de març de 2017. La consellera d'Habitatge, Obres Públiques i Vertebració del Territori: María José Salvador Rubert.